**DRUGAČNE ZGODBE – bralne urice za osebe s posebnimi potrebami**

**Opis projekta**

Drugačne zgodbe je projekt, ki je namenjen promociji knjige in branja, pripovedovanja, druženja, komuniciranja, medsebojnega sodelovanja in sožitja z naravo.

Želimo vzpodbuditi varovance, ki so prepričani, da branje ni za njih, razvijati njihovo jezikovno sporazumevanje in krepiti komunikacijske sposobnosti, dati poseben poudarek govorjeni besedi, branju in druženju ter s svojim svetovalnim delom vplivati na razvoj njihovih bralnih navad in jih spodbuditi k obiskovanju knjižnice in rednem branju.

**Cilji:**

* dvigniti bralne in komunikacijske sposobnosti varovancev,
* razvijati domišljijo in krepiti jezikovne zmožnosti (pripovedovanje),
* širiti besedni zaklad in razvijati sposobnosti jezikovnega izražanja,
* integracija marginalnih skupin (odrasli s posebnimi potrebami).

**Ciljna skupina**

Drugačne zgodbe so namenjene odraslim s posebnimi potrebami – varovancem Društva Sožitje Kamnik. Bralne urice bo obiskalo 14 varovancev. Srečanja bodo potekala v Pravljični sobi Matične knjižnice Kamnik vsak 2. Ponedeljek v mesecu od 10:00. do 11:30h.

**Program in vsebina srečanj**

* basni in ljudske pravljice
* kratke zgodbe iz vsakdanjega življenja
* grška mitologija
* zgodbe o živalih
* pripovedke iz knjige Veronika z Malega gradu